Халыҡ шағиры, фронтовик яҙыусы Мостай Кәримдең «Йәләлетдин атай», «Беҙҙең өйҙөң йәме», «Яуҙы еңгән мөхәббәт»,«Йәйәүле Мәхмүт» һ.б. әҫәрҙәре милли йәштәр театры сәхнәһен биҙәне, уның даны һәм ҡаҙанышы булды. Шулай уҡ Флорид Бүләков, Туфан Миңнуллиндың милли йәштәр театры сәхнәләштергән әҫәрҙәре ысын мәғәнәһендә башҡорт һүҙ сәнғәтенең бөтә Рәсәй мәҙәниәтендәге һәм әҙәбиәтендәге илсеһе булып әүерелде. Бөгөн иһә Н.Ғәйетбаев, С.Сурина, Г.Зәйнәшева, Г.Ғиззәтуллина, И.Вәлиева, Р.Ураҡсина, Л.Вәлиев һ.б. яҙыусыларҙың ижады сәхнәбеҙ түренән урын алған.